**Z A P I S N I K**

Sa 4. sjednice Općinskog vijeća Općine Dvor održane dana 13. Srpnja 2017. godine s početkom u 09:00 sati u vijećnici Općine Dvor, Dvor, Trg bana J. Jelačića 10.

Prisutni: Stjepan Buić, Predrag Begić, Nikola Trbulin, Milić Milinković, Miroslav Krstinić, Dragan Šašo, Ankica Bundalo, Ljuban Milaković, Branislav Joka, Željko Slavulj, Dragoljub Arbutina, Milan Ćalić, Marko Tepšić, Davor Stanić, Božidar Akik – došao u 09:40

* Utvrđen je kvorum potreban za rad sjednice
* Predsjednika Vijeća gosp. Stjepan Buić, pročitao je tekst prisege vijećnika, nakon čega je vijećnik gosp. Davor Stanić prisegnuo i potpisao isti tekst

Za sjednicu je predložen slijedeći

Dnevni red:

1. Usvajanje zapisnika sa prethodne sjednice
2. Donošenje Odluke o financiranju nabave pripadajućih dopunskih nastavnih sredstava za učenike osnovnih škola koji imaju prebivalište na području Općine Dvor u školskoj 2017./2018. godini
3. Donošenje Odluke o određivanju pravnih osoba od interesa za sustav Civilne zaštite Općine Dvor
4. Donošenje Odluke o općinskim porezima Općine Dvor
5. Obavijesti Općinskom vijeću o imenovanju vršiteljice dužnosti ravnateljice Knjižnice i čitaonice Dvor
6. Donošenje Odluke o davanju suglasnosti Dječjem vrtiću „Sunce“ Dvor na plan upisa djece za pedagošku 2017./2018. godinu
7. Donošenje Odluke o davanju suglasnosti Dječjem vrtiću „Sunce“ Dvor za otvaranje nove vrtićke odgojne skupine
8. Donošenje Odluke o izboru Odbora za proračun i financije
9. Donošenje Odluke o izboru odbora za Statut i Poslovnik
10. Donošenje Godišnjeg izvještaja o izvršenju Proračuna Općine Dvor za razdoblje 01.01-31.12.2016. godine
11. Donošenje Polugodišnjeg izvještaja o izvršenju Proračuna Općine Dvor za razdoblje 01.01.-30.06.2017. godine
12. Donošenje Zaključka po podnesenom Izvještaju o radu općinskog načelnika za period 01.01.-30.06.2017. godine

* Načelnik – dopuna dnevnog reda točkom 13. Donošenje Zaključka po podnesenom šestomjesečnom izvješću /01.01.-30.06.2017./, – sukladno usvojenom Programu javnih potreba u sportu Općine Dvor za 2017. godinu

A/ ŠNK „Podovi“

B/ NK PPG Rujevac

* Daljnjih prijedloga za izmjenu ili dopunu dnevnog reda nije bilo
* Glasovanje o prijedlogu načelnika za dopunu dnevnog reda – sa 14 glasova ZA, 0 glasova PROTIV i 0 glasova SUZDRŽAN – usvojen je prijedlog za dopunu dnevnog reda točkom 13. Donošenje Zaključka po podnesenom šestomjesečnom izvješću /01.01.-30.06.2017./, – sukladno usvojenom Programu javnih potreba u sportu Općine Dvor za 2017. Godinu
* Glasovanje o dnevnom redu sa usvojenom dopunom – sa 14 glasova ZA, 0 glasova PROTIV i 0 glasova SUZDRŽAN – usvojen je predloženi dnevni red

AKTUALNI SAT

* Buić – pitanje načelniku – gosp. Marijan Ulaković, učitelj iz O.Š. Dvor postavio je pitanje zašto učitelji mentori nisu ponaosob pozvani na Dan Općine Dvor
* Načelnik – na O.Š. Dvor, kao ustanovu, poslana je pozivnica za Dan Općine, a na čelniku ustanove je da odredi da li će, tko će i koliko će ljudi doći
* Arbutina – grupa građana iz Dvora postavila je pitanje zašto se njima, koji svaki mjesec sami očitavaju svoja brojila za vodu, računi ispostavljaju u prosjeku svaka tri mjeseca
* načelnik – voda je u nadležnosti Komunalca i upit će biti proslijeđen njima
* Arbutina – upit u vezi putova koji su u nadležnosti Općine – da li će se i kad sanirati
* Načelnik – u nadležnosti Općine je 200 km nerazvrstanih cesta, sanacija istih financira se iz sredstava prikupljenih od komunalne naknade. Ta sredstva su svakako nedostatna i to je razlog zašto se ne može sve odjednom popraviti. Visina boda za obračun komunalne naknade nije se mijenjala od 2006. Godine. Ukoliko se vijećnici slože da bi trebalo ići sa novom odlukom kojom bi se povisila komunalna naknada, prijedlog Odluke bit će dostavljan na Vijeće
* Arbutina – postoje određene nelogičnosti, ljudi koji žive u inozemstvu na plaćaju ovdje komunalnu naknadu, prodaju nekretnine, šumu i odlaze – šta napraviti s takvim slučajevima
* Načelnik – svaki objekt na području naše Općine, koji zadovoljava uvijete, je evidentiran, odnosno za njega postoji zaduženje za plaćanje komunalne naknade, bez obzira gdje vlasnik živi. Naplate komunalne naknade je oko 80%, prema dužnicima se ide ovrhama. Područje općine je podijeljeno na pet komunalnih zona, sve osim prve i eventualno druge zone je izrazito malo, doslovno po par kuna mjesečno
* Arbutina – šta u slučaju kad se sa sporednih putova zemlja iznosi na cestu, uništava….
* Načelnik – direktno prijava policiji, izlaze i na anonimne prijave
* Ćalić – cesta prema Brđanima, znatno je oštećena, velikom dijelom zbog eksploatacije šume
* Načelnik – radi se o cesti 3262 – ŽC. Hrvatske šume imaju dozvolu Županijske uprave za ceste za prometovanje navedenom cestom. Mi redovito šaljemo dopise prema ŽUC-u u kojima tražimo saniranje/popravak nastalih oštećenja. Odgovor je u pravilu da nemaju sredstava

Ad 1/ Usvajanje zapisnika sa prethodne sjednice

* Bez rasprave
* Glasovanje - sa 14 glasova ZA, 0 glasova PROTIV i 0 glasova SUZDRŽAN – usvojen je zapisnik sa prethodne sjednice

Ad 2/ Donošenje Odluke o financiranju nabave pripadajućih dopunskih nastavnih sredstava za učenike osnovnih škola koji imaju prebivalište na području Općine Dvor u školskoj 2017./2018. Godini

* Izlagač načelnik
* Slavulj – može li se pomoći djeci koja se školuju u BiH
* Načelnik – ne postoji mogućnost financiranja udžbenika u drugoj državi, sufinancira im se 25% iznosa cijene mjesečne karte
* Bez rasprave
* Glasovanje - sa 14 glasova ZA, 0 glasova PROTIV i 0 glasova SUZDRŽAN – donesena je Odluka o financiranju nabave pripadajućih dopunskih nastavnih sredstava za učenike osnovnih škola koji imaju prebivalište na području Općine Dvor u školskoj 2017./2018. Godini

Ad/3 Donošenje Odluke o određivanju pravnih osoba od interesa za sustav Civilne zaštite Općine Dvor

* Izlagač Paripović
* Bez rasprave
* Glasovanje – sa 13 glasova ZA, 1 glas SUZDRŽAN i 0 glasova PROTIV donesena je Odluka o određivanju pravnih osoba od interesa za sustav Civilne zaštite Općine Dvor

Ad 4/ Donošenje Odluke o općinskim porezima Općine Dvor

* Izlagač Paripović
* Donosi se po Zakonu o lokalnim porezima, s tim da će uskoro ići na izmjenu, opet u skladu sa izmjenama Zakona o lokalnim porezima
* Bez rasprave
* Glasovanje – sa 12 glasova ZA, 2 glasa SUZDRŽAN i 0 glasova PROTIV donesena je Odluka o općinskim porezima Općine Dvor

Ad 5/ Obavijesti Općinskom vijeću o imenovanju vršiteljice dužnosti ravnateljice Knjižnice i čitaonice Dvor

* O ovoj točki se ne glasuje
* Načelnik obavještava općinsko Vijeće da je gđa. Biserka Cvetojević stekla uvijete za mirovine, međutim niti na prvi, niti na ponovljeni natječaj nije pristigla niti jedna prijava, osim prijave gđe. Cvetojević. Iz tog razloga je sa gđom. Cvetojević sklopljen Ugovor po kojem će gđa. Cvetojević biti v.d. ravnatelja Knjižnice i čitaonice Dvor, zaključno sa 31.12.2017. godine
* Nakon kraće rasprave u kojoj su sudjelovali vijećnici Joka, Ćalić i načelnik, prešlo se na slijedeću točku dnevnog reda

Ad 6/ Donošenje Odluke o davanju suglasnosti Dječjem vrtiću „Sunce“ Dvor na plan upisa djece za pedagošku 2017./2018. Godinu

* Izlagač načelnik
* Bez rasprave
* Glasovanje – sa 15 glasova ZA, 0 glasova SUZDRŽAN i 0 glasova PROTIV donesena je Odluka o davanju suglasnosti Dječjem vrtiću „Sunce“ Dvor na plan upisa djece za pedagošku 2017./2018. Godinu

Ad 7/ Donošenje Odluke o davanju suglasnosti Dječjem vrtiću „Sunce“ Dvor za otvaranje nove vrtićke odgojne skupine

* Izlagač načelnik
* Bez rasprave
* Glasovanje – sa 15 glasova ZA, 0 glasova SUZDRŽAN i 0 glasova PROTIV donesena je Odluka o davanju suglasnosti Dječjem vrtiću „Sunce“ Dvor za otvaranje nove vrtićke odgojne skupine

Ad 8/ Donošenje Odluke o izboru Odbora za proračun i financije

* Trbulin – u ime grupe vijećnika /Buić, Šašo, Trbulin, Krstinić, Bundalo/ predlaže
  + Ljuban Milaković - za predsjednika
  + Predrag Begić - za člana
  + Božidar Akik - za člana
* Daljnjih prijedloga nije bilo
* Glasovanje o prijedlogu – sa 10 glasova ZA, 4 glasa SUZDRŽAN i 0 glasova PROTIV /u momentu glasovanja jedan vijećnik napustio je vijećnicu/ donesena je Odluka o izboru Odbora za proračun i financije u sastavu:
  + Ljuban Milaković - za predsjednika
  + Predrag Begić - za člana
  + Božidar Akik - za člana

Ad 9/ Donošenje Odluke o izboru odbora za Statut i Poslovnik

* Milaković – u ime grupe vijećnika /Milaković, Milinković, Begić, Šašo, Bundalo/ predlaže
  + Nikola Trbulin - za predsjednika
  + Stjepan Buić - za člana
  + Miroslav Krstinić - za člana
* Daljnjih prijedloga nije bilo
* Glasovanje o prijedlogu – sa 9 glasova ZA, 5 glasa SUZDRŽAN i 0 glasova PROTIV /u momentu glasovanja jedan vijećnik napustio je vijećnicu/ donesena je Odluka o izboru Odbora za Statut i Poslovnik u sastavu:
  + Nikola Trbulin - za predsjednika
  + Stjepan Buić - za člana
  + Miroslav Krstinić - za člana

Ad 10/ Donošenje Godišnjeg izvještaja o izvršenju Proračuna Općine Dvor za razdoblje 01.01-31.12.2016. godine

* Izlagač načelnik
* Nakon rasprave u kojoj su sudjelovali vijećnici Joka, Krstinić, Trbulin i načelnik, prešlo se na glasovanje
* Glasovanje – sa 9 glasova ZA, 6 glasova SUZDRŽAN i 0 glasova POTIV usvojen je Godišnji izvještaj o izvršenju Proračuna Općine Dvor za razdoblje 01.01-31.12.2016. godine

Ad 11/ Donošenje Polugodišnjeg izvještaja o izvršenju Proračuna Općine Dvor za razdoblje 01.01.-30.06.2017. godine

* Izlagač načelnik
* Nakon rasprave u kojoj su sudjelovali vijećnici Arbutina, Ćalić, Joka i načelnik prešlo se na glasovanje
* Glasovanje – sa 9 glasova ZA, 5 glasova SUZDRŽAN i 1 glas protiv /u momentu glasovanja dva vijećnika su napustila sjednicu/ donesen je Polugodišnji izvještaj o izvršenju Proračuna Općine Dvor za razdoblje 01.01.-30.06.2017. godine

Ad 12/ Donošenje Zaključka po podnesenom Izvještaju o radu općinskog načelnika za period 01.01.-30.06.2017. godine

* Načelnik izvještaj o svom radu podnosi sukladno Zakonu i Statutu
* Predsjednik određuje pauzu od 5 min
* Za vrijeme pauze, sjednicu su napustili vijećnici Joka i Stanić
* Nakon rasprave u kojoj su sudjelovali vijećnici Joka i Ćalić, te načelnik, prešlo se na glasovanje
* Glasovanje – sa 13 glasova ZA, 2 glasa SUZDRŽAN i 0 glasova PROTIV usvoje je Izvještaj o radu općinskog načelnika za period 01.01.-30.06.2017. godine
* Obzirom da je u tijeku izrada Proračuna Općine Dvor, načelnik pozive sve vijećnike da mu dostave/iznesu svoje prijedloge, primjedbe, sugestije

Ad 13/ Donošenje Zaključka po podnesenom šestomjesečnom izvješću /01.01.-30.06.2017./, – sukladno usvojenom Programu javnih potreba u sportu Općine Dvor za 2017. godinu

A/ ŠNK „Podovi“

B/ NK PPG Rujevac

* Načelnik iznosi kako su športski klubovi obvezni dva puta godišnje dostaviti Općinskom vijeću izvješće, sukladno usvojenom Programu javnih potreba u sportu Općine Dvor za 2017. Godinu

a/ ŠNK Podovi

* Izvješće dostavljeno
* Nema primjedbi
* Glasovanje – sa 13 glasova ZA, 0 glasova PROTIV i 0 glasova SUZDRŽAN donesen je Zaključak o usvajanju šestomjesečnog izvješća ŠNK Podovi, za period 01.01.-30.06.2017.

b/ PPG Rujevac – načelnik povlači s dnevnog reda, obzirom da nisu dostavili izvješće

* Tepšić – kao tajnik Kluba izvješćuje da će klub staviti u mirovanje na godinu dana, obzirom da došlo do niza problema u radu kluba, a osnovni problem je taj što klub jednostavno nema igrača
* Sazvat će se skupština Kluba, nakon čega će Vijeće i načelnik biti izvješteni o daljnjem tijeku

Završeno u 11:27

Zapisnik vodila Predsjednik Vijeća

Rozina Pavlović Stjepan Buić